b'\n_START_ARTICLE_\nRoheline kaksikhammas\n_START_PARAGRAPH_\nRoheline kaksikhammas (Dicranum viride) on kaksikhambaliste sugukonda kuuluv sammaltaim. _NEWLINE_Taim on kollakasroheline v\xc3\xb5i roheline 1\xe2\x80\x933(4) cm k\xc3\xb5rguste vartega, tihemurusalt kasvav sammal. Varred on enamasti harunenud, valkja v\xc3\xb5i helepruuni risoidvildiga. Lehed lantsetjad, 5\xe2\x80\x936 mm pikad, j\xc3\xa4igad, \xc3\xbchtlaselt ahenenud pika ja peene renja tipuosaga. Leherood v\xc3\xa4ga lai, lehe alusel k\xc3\xb5rgete n\xc3\xa4sadega. Eoskupraid esineb v\xc3\xa4ga harva. _NEWLINE_Eosed pruunikad, l\xc3\xa4bim\xc3\xb5\xc3\xb5duga 15\xe2\x80\x9325 \xc2\xb5m, valmivad suvel. Vegetatiivne paljunemine toimub kergestimurdunud lehetippude abil._NEWLINE_Eestis v\xc3\xb5ib neid leida kasvamas arumetsades. Roheline kaksikhammas kasvab metsades lehtpuude t\xc3\xbcvedel. Eestis \xc3\xbcsna sage._NEWLINE_Eesti Punase nimestiku andmetel ohul\xc3\xa4hedases (7) kategoorias. Ohuteguriteks on m\xc3\xa4rgitud lageraied, puuliikide osakaalu muutmine metsades, metsade vanuse muutumine, sest kaovad vanad metsad ja suured puud._NEWLINE_Roheline kaksikhammas on kuulub Euroopa Loodusdirektiivi II lisasse ning on Eestis Looduskaitse all (II kaitsekategooria).'